Serviciul de streaming video Amazon Prime Video este disponibil începând de miercuri și pe teritoriul României.

Amazon a extins disponibilitatea serviciului său de filme și seriale online la peste 200 de țări, printre care și România, notează profit.ro.

Utilizatorii beneficiază de gratuitate pentru primele 7 zile, după care, timp de 6 luni, vor plăti un preț proporțional de 3 euro pe lună.

După cele șase luni, abonamentul lunar va fi de 6 euro.

Amazon Prime Video devine, astfel, disponibil în mai multe țări decât Netflix, lansat în România în luna ianuarie a acestui an.

Serviciul celor de la Amazon, care oferă la rândul său conținut original, are avantajul prețului. Cel mai ieftin abonament Netflix, care nu oferă acces la conținut HD sau 4K, este 8 euro.

În România, servicii de streaming video sunt oferite și de DigiPlay.